Sötétben világító Mentos és tonik szökőkút
Az alábbi szöveg a következő oldalon található eredeti angol nyelvű leírás fordítása: http://chemistry.about.com/od/glowinthedarkprojects/ss/glowmentossoda.htm
„Erik készen áll, hogy egy csomag Mentos-cukorkát dobjon a nyitott diétás tonikos üvegbe. Cukormentes tonikot használtunk, hogy a világító szökőkút miatt ne legyen minden ragadós. Bármilyen UV-fényforrást használhatsz. Próbáld elkerülni, hogy nedvesség érje.”
Ez egy egyszerű kísérlet, amely hasonlóan működik, mint a Mentos-szóda szökőkút („Mentos™ and soda fountain”), annyi különbséggel, hogy tonikot használunk a szóda helyett és UV-lámpával világítjuk meg a szökőkutat, hogy az ragyogva világítson is.
Anyagok és eszközök:

· egy csomag Mentos cukorka

· egy palack tonik vagy cukormentes tonik 

· UV-fényforrás
Mindegy, hogy hagyományos vagy diétás tonikot használunk. Az a fontos, hogy az összetevők között szerepeljen a kinin, ettől a vegyülettől fog ugyanis világítani a folyadék, ha UV-fénynek van kitéve. A cukormentes toniktól kevésbé lesz ragadós, amit lefröcsköl, mint a hagyományostól. A palack mérete nem lényeges. A kísérlet többféle méretű palackkal is működik, de a legjobb eredményt az 1 literessel kaptam.
Csináld meg a legjobb világító Mentos szökőkutadat!

„Mi fog történni, ha Mentos cukorkákat dobok a tonikba aztán megvilágítom UV-fénnyel? Világít a sötétben a szökőkút!”
Ez valóban nagyon könnyen és gyorsan kivitelezhető. A szökőkút spriccelni kezd, ahogy a cukorkák egyszerre belecsúsznak a tonikos palackba. Készítettem egy videót a kísérletről, hogy ha meg akarod nézni, mi történik!
Hogyan kaphatom a legjobb világító szökőkutat?

- Távolítsd el a címkét a tonikos palackról, hogy az egész palackot láthasd, hogy a világít

- Természetesen, ez elég unalmas lehet, amíg nem kapcsolod be az UV-fényt, ha még nem tetted volna, kapcsold be! Úgy helyezd el, hogy ne legyen tonikos, mert akkor fennállhat az áramütés veszélye.

- A leglátványosabb szökőkút titka, hogy a cukorkákat egyszerre kell bedobni az üvegbe. Csomagold ki a Mentos cukorkáidat és egy papírból vagy kartonból készült cső segítségével rakd egymásra. A cukorkák ugyanis nem esnek ki az eredeti csomagolásukból gyorsan és elég megbízhatóan, legalábbis a tapasztalataim szerint. Mi egy jegyzettömb-lapot tekertünk össze úgy, hogy az összes cukorka beleférjen, de könnyen kiférjenek alul. Erik ujjával fogta be a cső alját, hogy megakadályozza, hogy a cukorkák kiessenek.
- Helyezd a nyitott szódás palack fölé a cukorkákat tartalmazó csövet.

- Erik csak elvette az ujját és az összes cukorka beleesett.

- Vagy végy egy darab papírt vagy kartont, s helyezd a palack szája fölé, majd távolítsd el, amikor azt akarod, hogy a cukorkák beleessenek.

Mi szobahőmérsékletű tonikot használtunk. A meleg üdítő egy kicsit jobban pezseg a hidegnél, ráadásul kevésbé kellemetlen, ha rádfröccsen.
Hogy működik a sötétben a Mentos és Tonik szökőkút?

„Itt ez a fotó a világító Mentos és tonik szökőkútról, ahogy spriccel és visszahullik”
Ez a szökőkút pontosan ugyanazon az elven működik, mint az eredeti Mentos-üdítő szökőkút, azzal a kivétellel, hogy világít a tonikban lévő kinintől. Az UV-cső által kibocsájtott UV-fény gerjeszti az elektronokat a kininmolekulában, melyek így magasabb energiaszintre lépnek. Amelyik elektron magasabb energiaszintre kerül, annak muszáj „visszaesnie” is (alapállapotba), ahogy a folyadék is visszaesik a szökőkútnál. Ahogy az elektronok visszatérnek alapállapotba, kibocsájtják az UV-fényből elnyelt energiát, ahogy a fotón is látszik. Valamennyi energia elveszik ebben a reakcióban, mert a kék fény alacsonyabb energiájú, mint az UV-fény.
Ami a szökőkutat illeti, mielőtt kinyitod a tonikos palackot, a szén-dioxid (amitől pezseg) oldva van a folyadékban. Amikor kinyitod a palackot, csökkented a palackozáskor létrehozott nyomást a palackban és az oldott szén-dioxid egy része távozik az oldatból, amitől az üdítő buborékos lesz. A buborékok szabadon felemelkednek, kitágulnak, és távoznak.
Amikor bedobod a Mentos cukorkákat a palackba, egyszerre több dolog is történik. Először is a cukorkák kiszorítják a tonikot. A szén-dioxid természetesen távozni akar az oldatból, melynek során magával visz némi folyadékot is. Az üdítő elkezdeni oldani a cukorkákat, köztük a gumiarábikumot és a zselatint. Ezek a vegyületek csökkentik az üdítő felületi feszültségét, amitől a buborékok könnyen képződhetnek és kiszabadulhatnak. Ugyanakkor, a cukorkák felülete recés lesz, melyhez a buborékok hozzá tudnak ragadni és nőni. A reakció hasonló, mint ami akkor játszódik le, amikor egy gombóc fagyit adunk az üdítőhöz, azzal különbséggel, hogy hevesebben és gyorsabban megy végbe (csak kevésbé finom, méghozzá sokkal kevésbé!).
Módszertani elemzés
A kísérlet elméleti háttere:
A tonik üdítők egy szerves vegyületet tartalmaznak: a malária ellen is alkalmazott kinint. A kinin elnyeli az UV-fotonokat és kék színű fénnyel fluoreszkál.

A szénsavas üdítőket nagy nyomás alatt palackozzák, CO2-tartalmuk így kb. 5-7 g/l értéket érheti el (légköri nyomáson csak 1,5 g oldódik). Az üdítőpalack megnyitásával a CO2 szépen lassan eltávozik, azonban a felületi feszültséget csökkentő és az apró szemcsés, ill. nagy felületű (ezért a buborékképződést segítő) anyagok segítségével ez a folyamat jelentősen felgyorsítható.

A CO2 kémiailag is oldódik a vízben, szénsavat alkotva, a nagy nyomásnak köszönhetően az egyensúly jobb oldalra tolódik el.

A nagy mennyiségű Mentos-cukorka gumiarábikum és zselatin tartalma a szénsavas italba kerülve beleoldódik az oldatba, mely lecsökkenti a felületi feszültséget, így a CO2-molekulák pillanatszerűen törnek fel az oldatból, melynek következtében, a palackból spriccelni kezd a víz, mert ennek során magukkal visznek valamennyi folyadékot is). A folyamatot segíti továbbá az is, hogy a Mentos cukorkák recés felülete kiválóan alkalmas a buborékképződés elősegítésére.

A kísérlet megvalósíthatósága:
A szükséges alapanyagokat könnyű beszerezni, ám viszonylag drágák. A megmaradt üdítőt elvben természetesen el lehet fogyasztani, sőt a Mentos cukorkákat is ki lehet halászni a kísérlet után. Amennyiben ezt tesszük, hangsúlyozni kell, hogy a vegyszereket – mégha cukorról vagy egyszerű konyhasóról is van szó – soha nem szabad megkóstolni. Azonban mivel itt nem laboreszközöket és vegyszereket használtunk a kísérlethez, ezt a szabályt nem kell alkalmaznunk.

UV-cső: 1000-3000 Ft (armatúra nélkül, de ezt csak egyszer kell beszereznünk), Mentos cukorka: 200 Ft, Tonik: 280 Ft.
Az UV-csövet más célokra is fel tudjuk használni a későbbiekben (pl. folyadékkromatográfia).

Hátrány: a kísérlet elvégzéséhet sötét és jól takarítható helyiségre van szükség.

A kísérlet használhatósága szemléltetésre:
A kísérlet ebben a világító formájában elsősorban a molekulák foton-elnyelését, illetve leadását, gerjeszthetőségét mutathatja be, de az általános, a szervetlen és szerves kémia tanításánál is több helyen használható. Az általános kémiában az egyensúlyok témakör kapcsán, a szervetlen kémiában a szén-dioxid és a szénsav tanításakor, a szerves kémiában pedig a nitrogént tartalmazó heterociklusos vegyületek kapcsán alkalmazható (hiszen a kinin egy ebbe a vegyületcsaládba tartozó alkaloid). A kibocsájtott energia diszkrét jellegéből pedig a kvantumjelenségek bizonyíthatók. A spektroszkópia működési elvének tanítása során (a fizika és a kémia közötti tantárgyi koncentráció jegyében) akár házilag készült spektroszkópot alkalmazva a jelenség még jobban bemutatható (lásd: http://www.sulinet.hu/tart/fcikk/Kiba/0/31248/1 ). Természetesen puszta látványként, motivációs célra is kitűnő.
A diákok gyakran találkozhatnak az UV-fénnyel (pl. diszkóban) és ha tonikot, vagy tonik tartalmú italt isznak ilyen helyen, a fluoreszkálásáról eszükbe juthat a kísérlet, illetve a magyarázat. Érdemes párhuzamot vonni a pénzellenőrző-készülékek működési elvével is.

A víz nagy felületi feszültségének, vagy a felületi feszültség jelentőségének a szemléltetésére is jól használható. Továbbá párhuzam vonható a természetes vizekbe jutatott tenzidek oxigén-csökkentő hatásával, mely csakugyan elősegíti az eutrofizációt.

A kísérlet előnye, hogy rendkívül látványos. Ha a kupakon kis lyukat fúrunk és a cukorkák bedobása után azonnal rácsavarjuk, akkor a kísérlet még hatásosabbá tehető, mivel az üdítőt több méter magasra juttatja a képződő szén-dioxid. Ebben az esetben azonban fokozottan vigyázni kell, mert a rosszul rácsavart kupakot nagy erővel kilökheti a képződő gáz, illetve maga a palack ütés hatására fel is robbanhat!
Minden esetben csak műanyagpalackos tonikot használjunk!

További lehetőségek:
A kísérlet érdekesebbé tehető, ha egy olyan tonikkal vetjük össze, amiből már távozott a szénsav. Ezáltal kóstolás nélkül be lehet bizonyítani, hogy melyiket bontottuk fel frissen, illetve melyiket hagytuk kinn állni a levegőn. Így az is igazolást nyer, hogy a szénsav a szökőkút működésének kulcsa.
Források:
http://chemistry.about.com/od/glowinthedarkprojects/ss/glowmentossoda.htm
http://www.sulinet.hu/tart/fcikk/Kiba/0/31248/1
A honlapok utolsó látogatásának ideje: 2009. máj. 2.)
